Babelscape/SREDFM huggingface dataset:
Ασπαραγινικό οξύ

Το L-Ασπαραγινικό οξύ είναι ένα από τα 22 πρωτεϊνικά αμινοξέα. Στο επίπεδο της μοριακής γενετικής, τα κωδικόνιά του είναι GAU και GAC. Είναι ένα α-αμινοδιοξύ με σύντομο συντακτικό τύπο HOOCCH2CH(NH2)COOH. Τα καρβοξυλικά ανιόντα, τα άλατα και και οι εστέρες του ασπαραγικού οξέος είναι γνωστά ως «ασπαραγικά». Το ασπαραγινικό οξύ και το γλουταμινικό οξύ ταξινομούνται στα «όξινα αμινοξέα». Το ελεύθερο ασπαραγινικό οξύ έχει pKa1 = 3,9, αλλά όταν βρίσκεται μέσα ένα πεπτίδιο το pKa του εξαρτάται σε μεγάλο βαθμό από το τοπικό του περιβάλλον. Ένα pKa ως και 14 δεν είναι τελείως ασυνήθιστο. Το ασπαραγινικό ανιόν είναι διαδεδομένο στη βιοσύνθεση. Όπως συμβαίνει με όλα τα αμινοξέα, η παρουσία όξινων πρωτονίων εξαρτάται από το τοπικό περιβάλλον και το pH του διαλύματος.
Σανγκ Πινγκ

Ο Σανγκ Πινγκ, γεννημένος στο Χέρμπιν την 23 Δεκεμβρίου 1984, είναι Κινέζος πρώην καλαθοσφαιριστής. Έχει ύψος 2,06 μέτρα, βάρος 109 kg και αγωνιζόταν στις θέσεις πάουερ φόργουορντ και σέντερ. Αποτελεί τον πρώτο Κινέζο καλαθοσφαιριστή που έπαιξε στην Ελλάδα, για τον Παναθηναϊκό, και άνηκε σε ομάδα της Ευρωλίγκα.
Πάπας Αδριανός Α΄

Ο Πάπας Αδριανός Α΄ (Λατινικά: "Hadrianus PP. I", Ιταλικά: "Adriano I", Αγγλικά: "Adrian I") (περ. 700 – 25 Δεκεμβρίου 795) ήταν ο επικεφαλής της Καθολικής Εκκλησίας από την 1η Φεβρουαρίου 772 μέχρι το θάνατό του την 25η Δεκεμβρίου 795. Ήταν ο γιος ενός Ρωμαίου ευγενή, του Θεοδώρου.
Γιόνας Ματσιούλις

Ο Γιόνας Ματσιούλις, "Jonas Mačiulis," (Κάουνας, 10 Φεβρουαρίου 1985) είναι Λιθουανός διεθνής καλαθοσφαιριστής. Με ύψος 2 μέτρα, αγωνίζεται ως Σμολ φόργουορντ / Πάουερ φόργουορντ.
Λένα Κάτινα

Η Έλενα Σεργκέγιεβνα Κάτινα (ρώσικα: "Еле́на Серге́евна Ка́тина", 4 Οκτωβρίου 1984), περισσότερο γνωστή ως Λένα Κάτινα, είναι Ρωσίδα τραγουδίστρια και στιχουργός, πιο γνωστή για την συμμετοχή της στο ντουέτο t.A.T.u., το οποίο ιδρύθηκε το 1999.

Ξεκίνησε την καριέρα της στα 8 της χρόνια, συμμετείχε σε ένα παιδικό group που ονομαζόταν Avenue και αργότερα έγινε μέλος του συγκροτήματος Neposedi, όπου και γνώρισε την Γιούλια Βόλκοβα με την οποία δημιούργησαν και τις t.A.T.u. το 1999. Οι t.A.T.u έγιναν γρήγορα παγκοσμίως γνωστές και θεωρούνται το πιο επιτυχημένο group της Ρωσίας, το group προκάλεσε ιδιαίτερα λόγω του ερωτικού κλίματος που υπήρχε ανάμεσα στις δυο τραγουδίστριες. Οι t.A.T.u έκαναν αρκετά hit όπως τα κομμάτια "All the Things She Said", "Not Gonna Get Us" και "All About Us".

Το 2009 η Κάτινα ξεκίνησε σόλο καριέρα, γεγονός στο οποίο οφείλεται η διάλυση των t.A.T.u το 2011. Οι σχέσεις των δύο καλλιτέχνιδων ψυχράθηκαν. Το 2011 η Λένα έκανε ένα mainstream single το "Never Forget". Το κομμάτι έγινε No1 στο MTV Russia Top 10 και κέρδισε και το βραβείο MTV Russia - 2011 Video Of The Year. Ακόμη έγινε νούμερο ένα στο US Billboard Hot Dance Club Play, όπως και ανέβηκε στην κορυφή των charts στην Ελλάδα. Η Katina ετοιμάζεται να παντρευτεί τον Αύγουστο του 2013 τον επί 3 χρόνια σύντροφο της.
Πόρσια ντε Ρόσι

Η Πόρσια Λι Ρότζερς ΝτιΤζένερις ("Portia Lee James DeGeneres", 31 Ιανουαρίου 1973), γνωστή επαγγελματικά ως Πόρσια ντε Ρόσι ("Portia de Rossi") είναι αυστραλιανής καταγωγής ηθοποιός. Το πραγματικό της όνομα είναι Αμάντα Λί Ρότζερς. Είναι πιο γνωστή για το ρόλο της ως Nelle Porter στην τηλεοπτική σειρά "Ally McBeal" και ως Lindsay Fünke στο "Arrested Development". Ακόμη έπαιξε την Veronica Palmer στην σειρά του ABC "Better Off Ted" και ενσάρκωσε την Olivia Lord στο Nip/Tuck. Η Πόρσια είναι παντρεμένη από το 2008 με την κωμικό και ηθοποιό Έλεν ΝτιΤζένερις.

Η Ντε Ρόσι γεννήθηκε στο Χόρσαμ στην Βικτώρια της Αυστραλίας και έχασε τον πατέρα της στην ηλικία των 9, γεγονός που δεν ξεπέρασε ποτέ. Ως παιδί η Πόρσια ασχολήθηκε με το μόντελινγκ. Το όνομα Πόρσια ντε Ρόσι το έδωσε στον εαυτό της στην ηλικία των 15· το Πόρσια ήταν το όνομα από τον αγαπημένο της τηλεοπτικό χαρακτήρα και το Ντε Ρόσι ένα ιταλικό επώνυμο που της άρεσε. Η Πόρσια έπασχε από νευρική ανορεξία. Η ίδια έγραψε ένα προσωπικό βιβλίο που αναφέρεται στις δυσκολίες που αντιμετώπισε κατά τι διάρκεια της ζωής της. Η ντε Ρόσι παντρεύτηκε 1996 το παραγωγό ταινιών Mel Metcalfe και πήραν διαζύγιο το 1999. Η ίδια είπε πως ο γάμος τους ήταν τυπικός και το έκανε για να αποκτήσει πράσινη κάρτα. Το 2010 σε συνέντευξη της εξήγησε πως σαν νεαρή ηθοποιός φοβόταν να μιλήσει ανοιχτά για της ερωτικές της προτιμήσεις, πίστευε πως αν γνώριζε ο κόσμος πως είναι λεσβία ότι δεν θα δούλευε ποτέ ξανά. Από το 2000-2004 η Πόρσια διατηρούσε ερωτική σχέση με την τραγουδίστρια Φρανσέσκα Γκρεγκορίνι. Η Ντε Ρόσι δήλωσε πως τα περισσότερα μέλη της οικογένειας της και οι συνεργάτες της δεν γνώριζαν ότι ήταν λεσβία μέχρι να δούνε φωτογραφίες του ζευγαριού στα περιοδικά. Η ηθοποιός αρνήθηκε να κάνει οποιαδήποτε δήλωση. Το 2005 μίλησε ανοιχτά για τις προτιμήσεις της και αρραβωνιάστηκε την Έλεν ΝτιΤζένερις. Το ζευγάρι παντρεύτηκε στις 16 Αυγούστου του 2008 στο σπίτι τους στο Μπέβερλι Χιλς. Στο γάμο παρευρέθηκαν 17 καλεσμένοι. Τον Αύγουστο του 2010 η Πόρσια έλαβε νόμιμα το επίθετο της συζύγου της και το Σεπτέμβριο του 2011 έγινε πολίτης των ΗΠΑ. Η Πόρσια έχει κάνει πολλές φιλανθρωπίες και από το 2008 είναι vegan.

Κατηγορία:Αυστραλοί ηθοποιοί
Κατηγορία:ΛΟΑΤ πρόσωπα από την Αυστραλία
Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί τηλεόρασης
Soundtrack to the Apocalypse

Soundtrack to the Apocalypse είναι ο τίτλος της συλλογής τραγουδιών του αμερικανικού thrash metal συγκροτήματος Slayer, η οποία κυκλοφόρησε σε μορφή τετραπλού CD το Νοέμβριο του 2003 μέσω της δισκογραφικής εταιρείας "American Records". Η "deluxe edition" της συγκεκριμένης κυκλοφορίας περιελάμβανε και ένα πέμπτο CD με 14 ζωντανές εκτελέσεις τραγουδιών των Slayer.
Ο τίτλος του box set είναι η εναλλακτική ονομασία του δίσκου "God Hates Us All", ο οποίος είχε κυκλοφορήσει το 2001, αλλά αποφάσισαν ότι ήταν καταλληλότερο να χρησιμοποιηθεί σε μία συλλογή του συγκροτήματος. Τον Σεπτέμβριο του 2003, η "American Records" ενέκρινε τη συγκεκριμένη κυκλοφορία και ζήτησε να είναι έτοιμη πριν την εορταστική περίοδο των Χριστουγέννων του 2003. Στα τέλη Σεπτεμβρίου το τηλεοπτικό δίκτυο "MTV" ανακοίνωσε ότι η επίσημη ημερομηνία κυκλοφορίας θα ήταν στις 18 Νοεμβρίου 2003, αλλά ένα μήνα αργότερα ανακοινώθηκε μία επταήμερη καθυστέρηση.
Η παραγωγή του "Soundtrack to the Apocalypse" έγινε από τους Ρικ Ρούμπιν, Ματ Χάιντ, Ντίνο Παρέδες, Ντέιβ Σάρντι, Άντι Γουάλας και Τόμπι Ράιτ.
Digea

Η Digea είναι πάροχος ψηφιακού σήματος και αποτελεί τον αποκλειστικό πάροχο ελεύθερης επίγειας ψηφιακής τηλεόρασης για τα όλα τα ιδιωτικά κανάλια εθνικής και περιφερειακής εμβέλειας στην Ελλάδα.

Η εταιρεία συστάθηκε στις 12 Ιουνίου 2009, με απόφαση των τότε επτά ιδιωτικών τηλεοπτικών σταθμών εθνικής εμβέλειας ALPHA, ALTER, ΑΝΤ1, Μακεδονία TV, MEGA, ΣΚΑΪ και STAR. Η αρχική μετοχική σύνθεση της ψηφιακής πλατφόρμας, ήταν με ποσοστό συμμετοχής 14.28%, για το κάθε τηλεοπτικό σταθμό ξεχωριστά.

Το όνομα του παρόχου προέρχεται από το συνδυασμό των λέξεων Digital και Γαία (Γη) και κατά συνέπεια, συμβολίζει την επίγεια ψηφιακή πλατφόρμα. Η Digea έχει αναλάβει ενεργό ρόλο τόσο στη διαχείριση του εν λόγω έργου, όσο και στην εκπαίδευση του κοινού και το συντονισμό της αγοράς σε ένα υπεύθυνο και συστηματικό τρόπο.
Show Me Your Soul

Το Show Me Your Soul είναι ένα τραγούδι από το φανκ ροκ συγκρότημα Red Hot Chili Peppers , που ηχογραφήθηκε το 1990. Δεν ηχογραφήθηκε, όπως κοινώς πιστεύεται, κατά τη διάρκεια των ηχογραφήσεων του "Mother's Milk". Το "Show Me Your Soul" ηχογραφήθηκε για το soundtrack της ταινίας Pretty Woman, και λίγο μετά κυκλοφόρησε ως το b-side του "Taste the Pain" στις ΗΠΑ και το Ηνωμένο Βασίλειο. Στην Αυστραλία, εμφανίστηκε ως το b-side στην καθυστερημένη κυκλοφορία του "Knock Me Down" (1990) . Και τα δύο αναφέρουν ότι το τραγούδι είναι προερχόμενο από το soundtrack της Pretty Woman . Ένα promo single κυκλοφόρησε για την προώθηση του soundtrack και πιστεύεται ότι ήταν γραφτό να γίνει ένα πλήρες single και την τελευταία στιγμή έγινε αλλαγή του σχεδίου. Έφτασε στον αριθμό δέκα στο Modern Rock Tracks chart. Το κομμάτι συμπεριλήφθηκε αργότερα στη συλλογή "What Hits!?" . Το τραγούδι αποκλείστηκε από την επανέκδοση του "Mother's Milk" για άγνωστους λόγους.

Υπάρχει ένα βίντεο κλιπ για το τραγούδι, στο οποίο το συγκρότημα ερμηνεύει το τραγούδι μπροστά από ένα μπλε οθόνη , και είναι πολύ παρόμοιο σε στυλ με το μουσικό βίντεο για το "Higher Ground". Συμπεριλήφθηκε στο DVD του "What Hits!?" .

Το τραγούδι δεν έχει ποτέ ερμηνευτεί ζωντανά, αν και το Μάρτιο του 1990, η μπάντα έκανε μια lip-synched εκτέλεση του τραγουδιού στην εκπομπή του CBS , "Save the Planet".
Ιερά Μητρόπολις Παραμυθίας, Φιλιατών, Γηρομερίου και Πάργας

Η Ιερά Μητρόπολις Παραμυθίας, Φιλιατών, Γηρομερίου και Πάργας είναι μια από τις Μητροπόλεις των λεγομένων «"Νέων Χωρών"». Έδρα της είναι η Παραμυθιά και γεωγραφικά περιλαμβάνει τον Νομό Θεσπρωτίας, τους οικισμούς Πάργα, Αγία Κυριακή, Άγιος Γεώργιος, Μαράς, Χρυσογιάλι, Αγιά, Σαρακίνικο, Ανθούσα, Τρίκορφο, Βρύσες και Λιβαδάρι του Δήμου Πάργας που υπάγονται διοικητικά στο Νομό Πρεβέζης, και τους οικισμούς Αετόπετρα, Βερενίκη, Βροσίνα, Γρανίτσα, Ραδοβίζι και Χίνκα του Δήμου Ζίτσας που υπάγονται διοικητικά στο Νομό Ιωαννίνων.
Έκτωρ Τσιρονίκος

Ο Έκτωρ Τσιρονίκος (1881-1964) ήταν Έλληνας επιχειρηματίας και δωσίλογος υπουργός σε διορισμένες από τους Γερμανούς κυβερνήσεις της Ελλάδας κατά τη διάρκεια της Κατοχής.
Μαργαρίτα Λυμπεράκη

Η Μαργαρίτα Λυμπεράκη (1919- 24 Μαΐου 2001) ήταν Ελληνίδα πεζογράφος και θεατρική συγγραφέας.
Μιχάλης Γκανάς

Ο Μιχάλης Γκανάς (1944) είναι Έλληνας ποιητής και στιχουργός.

Γεννήθηκε στον Τσαμαντά Θεσπρωτίας το 1944 και έζησε τα πρώτα χρόνια της ζωής του σε χώρες της Ανατολικής Ευρώπης. Φοίτησε στη Νομική Σχολή του Πανεπιστημίου Αθηνών. Εργάστηκε ως βιβλιοπώλης, ως επιμελητής τηλεοπτικών και ραδιοφωνικών εκπομπών και ως κειμενογράφος. Πολλά ποιήματά του έχουν μελοποιηθεί από σημαντικούς Έλληνες και ξένους μουσικοσυνθέτες όπως ο Μίκης Θεοδωράκης, ο Θανάσης Γκαϊφύλλιας, ο Δημήτρης Παπαδημητρίου, ο Νίκος Ξυδάκης, o Ara Dinkjian, κ.ά. Το 1994 τιμήθηκε με το Β΄ Κρατικό Βραβείο ποίησης για το έργο του "Παραλογή κ"αι το 2011 βραβεύτηκε για το σύνολο του ποιητικού του έργου από την Ακαδημία Αθηνών.
Αγησίλαος Γέροντας

Ο Αγησίλαος Γέροντας (27 Σεπτεμβρίου 1873 − 17 Ιανουαρίου 1962) υπήρξε Έλληνας αντιναύαρχος και υπουργός στη διορισμένη από τους Γερμανούς κυβέρνηση Ράλλη.
Άγγελος Τσουκαλάς

Ο Άγγελος Τσουκαλάς (1906-1996) ήταν Έλληνας δικηγόρος και πολιτικός, δήμαρχος Αθηναίων (1959-64) και υπουργός Δικαιοσύνης επί χούντας (1970-73).
Χαντίθ

Με τον όρο Χαντίθ (αραβικά: حديث) αναφερόμαστε στην ισλαμική παράδοση που παραδίδει τα λόγια και τις πράξεις του προφήτη Μωάμεθ ή ακόμα την έγκρισή του για ό,τι ειπώθηκε ή τελέστηκε ενώπιόν του. Η λογοτεχνία των "χαντίθ" αναγνωρίζεται σήμερα ως βασικό θεμέλιο του Ισλάμ, δεύτερη σε αξία μετά το Κοράνιο. Μετά το θάνατο του Μωάμεθ, το Κοράνιο παρέμενε η κύρια πηγή καθοδήγησης των πιστών, ωστόσο σταδιακά, και καθώς νέα προβλήματα παρουσιάζονταν, δημιουργήθηκε η ανάγκη ύπαρξης μιας δευτερεύουσας επικουρικής πηγής.

Με τη συστηματοποίηση της καταγραφής των παραδόσεων και τη δημιουργία των πρώτων γραπτών συλλογών, τα "χαντίθ" αποτελούνταν από δύο διακριτά μέρη: την αλυσίδα των ανθρώπων που μετέδωσαν κάθε καταγεγραμμένη παράδοση (ισνάντ ή σανάντ) και το κείμενο της παράδοσης (ματν). Αρχικά, οι πρώτες συλλογές συγκέντρωναν τις παραδόσεις που παρέδιδε κάθε ακόλουθος του Μωάμεθ. Σύντομα διαπιστώθηκε πως αυτή η ταξινόμηση δημιουργούσε πρακτικά προβλήματα, καθώς υπήρχε συχνά η ανάγκη αναζήτησης μιας παράδοσης με βάση το θέμα που διαπραγματευόταν, γεγονός που οδήγησε στην ανάπτυξη ανάλογων συλλογών.

Η μελέτη των χαντίθ ονομάζεται «ουλούμ αλ-χαντίθ» (αραβ. علم الحديث, ulūm al-ḥadīth, μτφρ. «επιστήμη των χαντίθ») και συνίσταται στη διερεύνηση της αυθεντικότητας των παραδόσεων. Έξι συλλογές θεωρούνται εγκυρότερες. Μεγαλύτερο κύρος έχουν εκείνες του ιμάμη αλ-Μπουχαρί (θαν. 870) και του Μουσλίμ (θαν. 271/875), ενώ ακολουθούν τα χαντίθ των Αμπού Νταούντ (θαν. 888), αλ-Τιρμίντι (θαν. 279/892), αλ Νασάι (θαν. 303/915) και ιμπν Ματζάχ (θαν. 273/886). Οι συλλογές αυτές αναγνωρίζονται από τους Σουνίτες. Οι Σιίτες αναγνωρίζουν "χαντίθ" που με αναδρομή στο παρελθόν μπορούν να αποδοθούν στην οικογένεια του Αλί ιμπν Αμπού Τάλιμπ. Οι μελετητές των χαντίθ διακρίνουν τρεις κατηγορίες σύμφωνα με την αξιοπιστία τους: τα Σαχίχ (ṣaḥīḥ), δηλ. γνήσιες συλλογές για τις οποίες επαληθεύεται η αλυσίδα διάδοσης των παραδόσεων και το κείμενό τους, τα Χασάν (ḥasan) που θεωρούνται αξιόπιστα όσον αφορά στις παραδόσεις που παραδίδουν, αλλά αμφισβητείται η αλυσίδα διάδοσής τους και τα Νταΐφ (ḍaˤīf) των οποίων αμφισβητείται τόσο το περιεχόμενο όσο και η πορεία διάδοσης των παραδόσεων.
Ριχάρδος Σωμερίτης

Ο Ριχάρδος Σωμερίτης είναι Έλληνας δημοσιογράφος και συγγραφέας.

Γιος του Στρατή Σωμερίτη, γεννήθηκε στην Αθήνα το 1931. Σπούδασε νομικά στο Παρίσι και το 1948 ξεκίνησε να εργάζεται ως δημοσιογράφος στην εφημερίδα "Μάχη".

Από το 1952 ως το 1967 υπήρξε ανταποκριτής της εφημερίδας "Ελευθερία" στο Παρίσι, ενώ την περίοδο 1956-1967 συνεργάστηκε με τη γαλλική ραδιοφωνία. Μετά τη Μεταπολίτευση υπήρξε επί σειρά ετών ανταποκριτής της "Καθημερινής" στο Παρίσι. Το 1989 ανέλαβε διευθυντής ειδήσεων της ΕΤ1 και από το 1992 αρθρογραφεί στην εφημερίδα "Το Βήμα".

Την πολύχρονη διαδρομή του στον ελληνικό και διεθνή τύπο περιγράφει στο αυτοβιογραφικό βιβλίο του "Οι λέξεις και οι μάχες" (εκδ. «Πατάκης», Αθήνα 2013).

Για την προσφορά του στη δημοσιογραφία έχει τιμηθεί με βραβείο του Ιδρύματος Μπότση.

Κατηγορία:Έλληνες δημοσιογράφοι
Έξω Λακώνια

Το χωριό Έξω Λακώνια με 298 κατοίκους (απογραφή 2001) βρίσκεται οκτώ χιλιόμετρα δυτικά από την πόλη του Αγίου Νικολάου, στον δήμο Αγίου Νικολάου στην ανατολική Κρήτη. Η τοπική κοινότητα Έξω Λακωνίων αποτελείται από έξι μικρότερα χωριά: Παναγία (144), Φιορέντζηδες (18), Μαρνέλληδες (82), Βλάχηδες (19), Καρτέρηδες (31) και Πεπόνηδες (4). Όλα τα χωριά βρίσκονται σε πεδιάδα ανάμεσα σε λόφους. Στα μικρότερα χωριά κατοικούν μόνιμα μόνο λίγες οικογένειες και οι περισσότεροι είναι μεγάλοι σε ηλικία. Αν και τα Έξω Λακώνια είναι μόνο οκτώ χιλιόμετρα μακριά από τον Άγιο Νικόλαο, δεν υπάρχει κανένα ξενοδοχείο. Επίσης δεν ενοικιάζονται καθόλου διαμερίσματα για διακοπές. Η πλειοψηφία του πληθυσμού ζει από τη γεωργία. Σχεδόν όλες οι οικογένειες έχουν τα δικά τους χωράφια και περιβόλια με λαχανικά, σταφύλια και κυρίως με ελιές. Πολλοί κάτοικοι αναφέρουν ότι έχουν παιδιά που έφυγαν από το χωριό γιατί ονειρεύονταν μια καλύτερη ζωή στις μεγαλύτερες πόλεις και ότι θα βρουν περισσότερες διεξόδους. Έτσι πολλοί δουλεύουν στον Άγιο Νικόλαο, στο Ηράκλειο ή στην Αθήνα και επισκέπτονται τη γενέτειρα τους για λίγες μέρες τα Χριστούγεννα, το Πάσχα ή το καλοκαίρι.
Γιάννης Στουρνάρας

Ο Γιάννης Στουρνάρας (1956) είναι Έλληνας οικονομολόγος, πανεπιστημιακός, διοικητής της Τράπεζας της Ελλάδος από τον Ιούνιο του 2014 και πρώην υπουργός Οικονομικών της Ελλάδας (2012 - 2014).
Χανς Άσπεργκερ

Ο Χανς Άσπεργκερ ("Hans Asperger", 18 Φεβρουαρίου 1906 – 21 Οκτωβρίου 1980) ήταν Αυστριακός παιδίατρος, το όνομα του οποίου δόθηκε στο σύνδρομο Άσπεργκερ. Εξέδωσε περισσότερα από 300 βιβλία, τα περισσότερα από τα οποία αφορούν τον αυτισμό στα παιδιά.
Γιάννης Ιμβριώτης

Ο Γιάννης Ιμβριώτης (1898 - 1979) υπήρξε Έλληνας φιλόσοφος και καθηγητής του Πανεπιστημίου Θεσσαλονίκης με σημαντική δράση στην Εθνική Αντίσταση. Θεωρείται ως ένας από τους σημαντικότερους εκπροσώπους της μαρξιστικής σκέψης στην Ελλάδα.
Νίκος Θέμελης

Ο Νίκος Θέμελης (1947 - 2011) ήταν Έλληνας συγγραφέας και πολιτικός. Τιμήθηκε με αρκετά βραβεία, μεταξύ των οποίων, το Κρατικό Βραβείο Μυθιστορήματος (2001), το Βραβείο του λογοτεχνικού περιοδικού «Διαβάζω» για το μυθιστόρημά του «Η Ανατροπή» και το βραβείο Πρωτοποριακής Δημιουργίας - Γιάννος Κρανιδιώτης (2009).
Νίκος Παπαχατζής

Ο Νίκος Παπαχατζής (Φάρσαλα, 1910 - 2002, Αθήνα), ήταν Έλληνας αρχαιολόγος.
Ηωσιμιίδες

Ηωσιμιίδες ονομάζεται μία εξαφανισμένη οικογένεια πρωτευόντων, η οποία πιστεύεται πως περιελάμβανε τους πρώτους σιμιίδες. Οι ηωσιμιίδες έζησαν στην νότια Ασία για ένα σχετικά μικρό χρονικό διάστημα κατά την Ύστερη Ηώκαινο εποχή (από την οποία πήραν και το όνομα τους). Συχνά αναφέρονται ως ο τρίτος κλάδος των Απλόρρινων, με τα Σιμιόμορφα και τις Ταρσιόμορφα να είναι οι άλλοι δύο.
Λέο Κόνερ

Ο Λέο Κόνερ (Leo Kanner, 13 Ιουνίου 1894 – 3 Απριλίου 1981) ήταν Αυστριακός ψυχίατρος και γιατρός, περισσότερο γνωστός από τις έρευνές του για τον αυτισμό. Το έργο του Κόνερ έθεσε τα θεμέλια για την ψυχιατρική για τα παιδιά και τους εφήβους στις ΗΠΑ και παγκοσμίως.
Λεοντάρης Παλάσκας

Ο Λεοντάρης Παλάσκας ήταν Έλληνας αρματολός. Η καταγωγή του ήταν από το χωριό Μεγάλη Γότιστα Ιωαννίνων της Πίνδου. Υπηρέτησε στον Αλή Πασά, και μετά από λίγο καιρό, για άγνωστους λόγους πήγε στην Λάκα στον Βότζαρη. Εκεί παντρεύτηκε την θυγατέρα του και έγινε γαμπρός του. Την άνοιξη άρχισε να ετοιμάζεται για επίθεση στα Άγραφα. Στρατολόγησε μπουλουκτζίδες (αξιωματικούς) και συνεννοήθηκε με τον γιου του Κουτζονίκα Γεώργιο, ανιψιό του Βότζαρη για να ενισχύσει τον στρατό του. Ο Κουτζονίκας αντιτάχθηκε σφοδρά. Ο Παλάσκας όμως έκανε το δικό του, πήρε τον Γεώργιο, ο οποίος πολέμησε και σκοτώθηκε σε μια συμπλοκή με τους Τούρκους στο Χαλίκι της Θεσσαλίας. Οι Κουτζονικιώτες ορκίστηκαν εκδίκηση. Ένας από τους γιούς του Κουτζονίκα, ο Ζυγούρας, χωρίς την άδεια του πατέρα του έστησε καρτέρι, αλλά επειδή περίμενε καιρό και δεν είδε τον Παλάσκα να έρχεται, πυροβόλησε τον αδερφό του, χωρίς να τον σκοτώσει.
Σύνδρομο της Κίνας

Το Σύνδρομο της Κίνας (the China Syndrome) είναι όρος που επινοήθηκε από Αμερικανό φυσικό το 1971 για να περιγράψει ένα πιθανό επακόλουθο κάποιας σοβαρής πυρηνικής κατάρρευσης, κατά τη διάρκεια της οποίας λιωμένα συστατικά του πυρήνα του αντιδραστήρα διαπερνούν το δοχείο εγλωβισμού που τα συγκρατεί και το ίδιο το κτίριο. Ο όρος είναι παραπλανητικός, διότι λιωμένο υλικό από ένα τέτοιο γεγονός δεν θα μπορούσε να διαπεράσει το φλοιό της Γης και να φτάσει στην Κίνα.
.sys

Η κατάληξη αρχείου .sys χρησιμοποιείται στα Microsoft Windows και σε λειτουργικά συστήματα τύπου DOS.

Τα πιο πολλά αρχεία .sys είναι οδηγοί συσκευών που εκτελούνται σε κατάσταση "real-mode" του επεξεργαστή. Κάποια από τα αρχεία όμως που χρησιμοποιούν αυτήν την κατάληξη δεν είναι: τα αρχεία MSDOS.SYS και IO.SYS είναι βασικά αρχεία του λειτουργικού συστήματος στο MS-DOS και στα Windows 9x. Το αρχείο CONFIG.SYS επίσης περιλαμβάνει διάφορες επιλογές και ρυθμίσεις (ενώ δηλώνει και ποιοι οδηγοί συσκευών πρόκειται να φορτωθούν).
Καλλίνικος Κρεάνγκα

Ο Καλλίνικος Κρεάνγκα είναι ένας επαγγελματίας παίκτης του αθλήματος της επιτραπέζιας αντισφαίρισης. Γεννήθηκε στην πόλη Μπίστριτσα (ρουμ. Bistriţa) της Ρουμανίας στις 8 Μαρτίου του 1972. Το 1989, όταν έλαβε μέρος στο Ευρωπαϊκό Τουρνουά Επιτραπέζιας Αντισφαίρισης του Λουξεμβούργου εκπροσωπώντας τη Ρουμανία, του έγινε η πρόταση να ενταχθεί στην εθνική ομάδα επιτραπέζιας αντισφαίρισης της Ελλάδας και έτσι στα 17 του χρόνια ήρθε στην Ελλάδα. Από τότε έχει λάβει σειρά διακρίσεων σε ευρωπαϊκά και παγκόσμια πρωταθλήματα. Είναι ένας άκρως επιθετικός παίκτης με πολύ θεαματικό τρόπο παιχνιδιού. Το αναγνωριστικό χαρακτηριστικό του είναι το πολύ δυνατό και ιδιότροπο ρεβέρ του. Είναι δεξιόχειρας και χρησιμοποιεί ευρωπαϊκό τρόπο κρατήματος της ρακέτας (shakehand).
Στίβεν Κλέινι

Ο Στίβεν Κλέινι ("Stephen Cole Kleene", 5 Ιανουαρίου 1909 – 25 Ιανουαρίου 1994) ήταν Αμερικανός μαθηματικός.

Γεννήθηκε στο Χάρτφορντ του Κονέκτικατ των Η.Π.Α. Ήταν μαθηματικός που έθεσε τις βάσεις για τη θεωρητική υπολογιστική επιστήμη. Είναι ευρέως γνωστός ως ιδρυτής της αναδρομικής θεωρίας, κλάδου της μαθηματικής λογικής.
Χάρυ Παρτς

O Χάρυ Παρτς ("Harry Partch", 24 Ιουνίου 1901 – 3 Σεπτεμβρίου 1974) ήταν Αμερικανός πειραματιστής συνθέτης και θεωρητικός της μουσικής, φιλόσοφος και εικαστικός καλλιτέχνης. Ήταν μια από τις ηγετικές φυσιογνωμίες της μεταπολεμικής αβάν-γκαρντ. Οι κριτικοί τον έχουν αναγορεύσει ως έναν από τους σημαντικότερους Αμερικανούς συνθέτες του 20ού αιώνα.
Ηλέκτρα Αποστόλου

Η Ηλέκτρα Αποστόλου (1912 - 26 Ιουλίου 1944) ήταν στέλεχος της ΟΚΝΕ, της ΕΠΟΝ και του ΚΚΕ, αγωνίστρια της Εθνικής Αντίστασης και υπέρμαχος των δικαιωμάτων των γυναικών. Δολοφονήθηκε από την Ειδική Ασφάλεια το 1944 στην Αθήνα για την αντιστασιακή της δράση.
Πυοσφαίρια ούρων

Πυοσφαίρια ούρων καλούνται τα νεκρά λευκά αιμοσφαίρια που μπορούν να βρεθούν στα ούρα και προσδιορίζονται στη μικροσκόπηση του ιζήματος των ούρων κατά την γενική εξέταση ούρων. Φυσιολογικά στο ίζημα φυγοκεντρημένων ούρων ανευρίσκονται 0 - 4 πυοσφαίρια κατά οπτικό πεδίο (κ.ο.π.). Στη μέτρηση ούρων 24ώρου με την μέθοδο Addis count η μέση αποβολή ανά ώρα στους άνδρες είναι 28.000 / ώρα και στις γυναίκες 108.000 / ώρα.
Μέχρι τέσσερα πυοσφαίρια κατά οπτικό πεδίο (< 4 κ.ο.π.) θεωρείται φυσιολογικό. Αυτό όμως δεν είναι απόλυτο αφού σε πολύ αραιά ούρα (τα αραιά ούρα έχουν ειδικό βάρος μικρότερο του 1010) αριθμός πυοσφαιρίων 4 - 5 κατά οπτικό πεδίο μπορεί να υποδηλώνει παθολογικές μεταβολές στο ουροποιητικό. Αντίθετα σε πολύ πυκνά ούρα (Ειδικό βάρος > 1035) αριθμός μέχρι και 8 πυοσφαιρίων κατά οπτικό πεδίο μπορεί να θεωρηθεί μη παθολογικός. Υπέρμετρη αύξηση του αριθμού των πυοσφαιρίων στα ούρα (> 100 κ.ο.π. ή συσσωρευμένα κατά σωρούς) παρατηρείται σε ουρολοιμώξεις, στη φυματίωση, στη ουρολιθίαση, στη σπειραματοπάθεια, και στη διάμεση κυστίτιδα.
Αυξημένος αριθμός πυοσφαίριων στα ούρα (> 5 κ.ο.π.) ονομάζεται πυουρία) και παρατηρείται σε όλες σχεδόν τις νεφρικές παθήσεις και τις φλεγμονές του γεννητικο-ουροποιητικού συστήματος (ουρολοιμώξεις). Η πυουρία συνήθως συνοδεύεται από την παρουσία μικροβίων, υπάρχουν όμως και περιπτώσεις πυουρίας χωρίς την παρουσία τους όπως στην φυματίωση του ουροποιητικού, στην λιθίαση του ουροποιητικού και στις συνεχόμενες επανορθωτικές επεξεργασίες του οργανισμού σε περιοχές λύσεως της συνέχειας των ιστών. Επιπλέον, κολπικό έκκριμα από το γεννητικό σύστημα της γυναίκας μπορεί να επιμολύνει ένα δείγμα ούρων με πυοσφαίρια.
Τα πυοσφαίρια μπορούν να προέρχονται από οποιοδήποτε σημείο του ουροποιητικού συστήματος και μόνο η συνοδεία μεγάλης λευκωματουρίας (πρωτεΐνη ούρων) επιβεβαιώνει την νεφρική προέλευση της πυουρίας.
Ομοσπονδία Κομμουνιστικών Νεολαιών Ελλάδας

Η ΟΚΝΕ (Ομοσπονδία Κομμουνιστικών Νεολαιών Ελλάδας) ήταν η πρώτη οργάνωση νεολαίας του ΣΕΚΕ μετέπειτα ΚΚΕ.
Τμήμα Μηχανικών Πληροφοριακών και Επικοινωνιακών Συστημάτων

Το Τμήμα Μηχανικών Πληροφοριακών και Επικοινωνιακών Συστημάτων της Πολυτεχνικής Σχολής του Πανεπιστημίου Αιγαίου (Σάμος) ιδρύθηκε το 1997 (ΦΕΚ 223/1997, τεύχος Α). H αποστολή του Τμήματος είναι η παροχή υψηλού επιπέδου επιστημονικής τεχνολογικής παιδείας, η οποία κατατείνει στη δημιουργία επιστημόνων με υψηλού επιπέδου γνώσεις και δεξιότητες στις Τεχνολογίες της Πληροφορικής και των Επικοινωνιών. Στα πλαίσια της αποστολής του Τμήματος το πρόγραμμα σπουδών του έχει ως βασικούς στόχους:

* Την επίτευξη υψηλής ποιότητας ανωτάτης παιδείας σύμφωνα με τα διεθνώς αποδεκτά πρότυπα.
* Την τεχνολογική κατεύθυνση σπουδών.
* Την παρακολούθηση των νέων εξελίξεων της έρευνας και της τεχνολογίας και την ένταξη και προσαρμογή του εκπαιδευτικού αντικειμένου σε αυτές.
* Την καλλιέργεια γνώσεων και δεξιοτήτων στους αποφοίτους, που να τους επιτρέπουν να ανταποκριθούν σε ανταγωνιστικά εργασιακά περιβάλλοντα, να δραστηριοποιηθούν στην έρευνα και να εκπονήσουν μεταπτυχιακές σπουδές, να παρακολουθούν διαρκώς τις εξελίξεις της έρευνας και της τεχνολογίας δια της δια βίου εκπαίδευσης.

Η επιτυχής ολοκλήρωση του πρώτου κύκλου σπουδών, που οργανώνεται στο Τμήμα, οδηγεί στην απονομή ενιαίου και αδιάσπαστου τίτλου σπουδών μεταπτυχιακού επιπέδου (integrated master), στην ειδικότητα του Τμήματος, επιπέδου 7 του Εθνικού και Ευρωπαϊκού Πλαισίου Προσόντων (ΦΕΚ 3524/21.08.2018)
Το Σκοτεινό Αντικείμενο του Πόθου

Το Σκοτεινό Αντικείμενο του Πόθου είναι γαλλική ταινία κινηματογράφου του 1977 σε σκηνοθεσία Λουί Μπουνιουέλ. 

* Το έργο βασίζεται στο μυθιστόρημα του Πιέρ Λουί "LA FEMME ET LE PANTIN" του 1898.
* Υποψήφια για Όσκαρ καλύτερης ξένης ταινίας & διασκευασμένου σεναρίου 
* Διάρκεια: 104 λεπτά
* Είδος: ερωτικό δράμα
* Σκηνοθεσία: Λουίς Μπουνιουέλ
* Παίζουν:Φερνάντο Ρέι, Καρόλ Μπουκέ, Άνχελα Μολίνα
Είναι το τελευταίο έργο του μεγάλου σουρεαλιστή σκηνοθέτη.
Το Φάντασμα της Ελευθερίας

Το Φάντασμα της Ελευθερίας (γαλλ. "Le fantôme de la liberté") είναι ιταλική και γαλλική παραγωγή κινηματογραφικού έργου του 1974 σε σκηνοθεσία του Λουίς Μπουνιουέλ.
Ο Γαλαξίας

Ο Γαλαξίας (Γαλ. La Voie lactée) είναι κινηματογραφική ταινία γαλλικής παραγωγής του 1969 σε σκηνοθεσία του Λουίς Μπουνιουέλ.
Μπρους Τσάτουιν

Ο Τσαρλς Μπρους Τσάτουιν ("Bruce Chatwin", 13 Μαΐου 1940 – 18 Ιανουαρίου 1989) ήταν Άγγλος μυθιστοριογράφος και ταξιδιωτικός συγγραφέας. Κέρδισε το βραβείο "James Tait Black Memorial" για το μυθιστόρημα του «Στο Μαύρο Λόφο» (1982). Ήταν παντρεμένος και αμφισεξουαλικός και ήταν ένας από τους πιο γνωστούς ανθρώπους στη Βρετανία που προσβλήθηκαν από τον ιό HIV και πέθαναν από AIDS, ωστόσο δεν είχε κάνει γνωστές τις λεπτομέρειες της ασθένειάς του.
Τριστάνα

Η Τριστάνα είναι έργο κινηματογραφικό ισπανικής παραγωγής του 1970 σε σκηνοθεσία του Λουίς Μπουνιουέλ. Το 1971 προτάθηκε για Όσκαρ καλύτερης ξενόγλωσσης παραγωγής.
Χρίστος Ρουμελιωτάκης

Ο Χρίστος Ρουμελιωτάκης (Ρέθυμνο, 6 Αυγούστου 1938 - Ναύπλιο, 20 Ιουλίου 2018) είναι Έλληνας ποιητής της δεύτερης μεταπολεμικής γενιάς.
Η Ωραία της Ημέρας

Η Ωραία της Ημέρας ("Belle de Jour") είναι γαλλική δραματική ταινία του 1967 σε σκηνοθεσία του Λουίς Μπουνιουέλ και με πρωταγωνιστές τους Κατρίν Ντενέβ, Ζαν Σορέλ και Μισέλ Πικολί.
Απόστολος Γκρόζος

Ο Απόστολος Γκρόζος (Κομοτηνή, 12 Ιουνίου 1892 - Βουκουρέστι, 22 Ιουνίου 1981) ήταν Έλληνας συνδικαλιστής και στέλεχος του ΚΚΕ.
Δημήτριος Κουλουριάνος

Ο Δημήτριος Κουλουριάνος του Θεοδώρου (4 Δεκεμβρίου 1930- 3 Μαρτίου 2019) ήταν Έλληνας οικονομολόγος ο οποίος στην Ελλάδα, διετέλεσε διοικητής της Τράπεζας ΕΤΒΑ (1981-1982) και υπουργός Οικονομικών (1982 - 1983) στην πρώτη κυβέρνηση Ανδρέα Παπανδρέου, Στο εξωτερικό, υπήρξε στέλεχος της Παγκόσμιας Τράπεζας του ΟΗΕ (1968-1981), πρέσβης της Ελλάδας στον Οργανισμό Οικονομικής Συνεργασίας και Ανάπτυξης ΟΟΣΑ (1986-1990), αναπληρωτής διευθυντής της Ευρωπαϊκής Τράπεζας Ανασυγκρότησης και Ανάπτυξης EBRD (1991-1993) καθώς και ευρωβουλευτής (1999 - 2004) με το ΔΗ.Κ.ΚΙ. του Δημήτρη Τσοβόλα.
Αντώνιος Μαλαμάτης

Ο Αντώνιος Μαλαμάτης (ή Μαλαματής) ή Σταμπουλής ήταν σημαντικός Μακεδονομάχος οπλαρχηγός από το Ασβεστοχώρι Θεσσαλονίκης.
Χαγκάτνια

Η Χαγκάτνια, (στη γλώσσα Τσαμόρο: "Hagåtña") είναι η πρωτεύουσα μίας μη ενσωματωμένης περιοχής των Ηνωμένων Πολιτειών Αμερικής στον Ειρηνικό, του Γκουάμ και βρίσκεται στο ηφαιστειογενές νησί Γκουάμ. Από τον 18ο μέχρι και τα μέσα του 20ού αιώνα, ήταν ο κεντρικός οικισμός του Γκουάμ, αλλά σήμερα είναι το δεύτερο μικρότερο από τα 19 χωριά του νησιού τόσο σε έκταση όσο και σε πληθυσμό. Ωστόσο, παραμένει ένας από τους πιο εμπορικούς οικισμούς του νησιού, καθώς και η έδρα της κυβέρνησης.
Αλέξανδρος Μαλασπίνας

Ο Αλέξανδρος Μαλασπίνας (1858 - 1926) ήταν Έλληνας πολιτικός.

Γεννήθηκε στην Σαντορίνη και ήταν γιος του Σπυρίδωνα Μαλασπίνα, βουλευτή και μέλους παλιάς αριστοκρατικής οικογενείας, και της Νικολέττας Βαλλιάνου. Σπούδασε νομικά και ακολούθησε πολιτική σταδιοδρομία εκλεγόμενος για πρώτη φορά βουλευτής Κυκλάδων το 1905. Επανεξελέγη τον Αύγουστο και το Νοέμβριο του 1910 καθώς και το 1912.

Απεβίωσε το 1926. Ήταν παντρεμένος και γιοί του ήταν ο Σπυρίδων Αλεξ. Μαλασπίνας, βουλευτής και υπουργός, και ο Δημήτριος Μαλασπίνας, αντιπρόεδρος του Ελεγκτικού Συνεδρίου.
Χούμπερτ Σόνγκερ

Ο Χούμπερτ Σόνγκερ (γερμ. "Hubert Schonger") (1897 - 1978) ήταν Γερμανός σκηνοθέτης, και παραγωγός. Ασχολήθηκε κυρίως με πολιτιστικές ταινίες, ταινίες για τη φύση, παραμύθια και λογοτεχνικές παραγωγές.
Γιώγια Σιώκου

Η Γιώγια Σιώκου είναι Ελληνίδα ποιήτρια, γεννήθηκε στα Χανιά της Κρήτης και ζει στην Αθήνα. Έχει εκδώσει δέκα ποιητικές συλλογές. Είναι μέλος της Εταιρίας Ελλήνων Λογοτεχνών, μέλος της Ένωσης Ελλήνων Λογοτεχνών και της Εθνικής Εταιρίας Λογοτεχνών του Παγκόσμιου Φιλοσοφικού Φόρουμ, της UNESCO Πειραιώς και Νήσων, Πρέσβειρα Ειρήνης του «Παγκόσμιου Λογοτεχνικού Φόρουμ για την Ειρήνη και τα Ανθρώπινα Δικαιώματα» και μέλος του Ελληνικού Συνδέσμου Ενωμένων Εθνών, Μέλος της Ένωσης Ελλήνων Βιβλιοθηκονόμων και Επιστημόνων Πληροφόρησης. Πρόσφατα επανεξελέγει στην Εταιρία Ελλήνων Λογοτεχνών Γενική Γραμματέας της Επιτροπής Κρίσης Νέων Μελών.
Η Ένωση Ελλήνων Λογοτεχνών της απένειμε το Χρυσό Μετάλλιο Πνευματικής Αξίας Ά Τάξεως για την μεγάλη της προσφορά στα Ελληνικά Γράμματα, την Ποίηση και τη Λογοτεχνία και για το βιβλίο της «Αρχαία Μέλισσα». Συντάκτρια του λογοτεχνικού περιοδικού Νέα Σκέψη 2008 -2009. Βραβεύτηκε από την Ένωση Ελλήνων Λογοτεχνών με το χρυσό μετάλλιο πνευματικής αξίας πρώτης τάξεως για το βιβλίο της «Στα δένδρα μιλώ με τ’ όνομά τους». Η Εταιρία Ελλήνων Λογοτεχνών την βράβευσε για τα βιβλία της, «Αιώνας Άστεγος» και «Η Μεγάλη Σιωπή» , που είναι αφιερωμένο στη μνήμη του συζύγου της, με το Βραβείο Ποίησης «ΜΑΡΚΟΣ ΑΥΓΕΡΗΣ».
Σπυρίδων Μαλασπίνας

:"Για τον εγγονό του, δείτε: Σπυρίδων Αλεξ. Μαλασπίνας (1890 - 1983)"
Ο Σπυρίδων Μαλασπίνας (1820 - 1897) ήταν Έλληνας πολιτικός, βουλευτής Θήρας από το 1860 έως το 1874.

Καταγόταν από παλιά αριστοκρατική οικογένεια της Κεφαλονιάς και ήταν γιος του Αλέξανδρου Μαλασπίνα. Μεγάλωσε στο Μεσολόγγι και διορίστηκε τελώνης Θήρας. Εν συνεχεία διορίστηκε νομάρχης αυτής και τέλος εξελέγη βουλευτής Θήρας για πρώτη φορά το 1860. Επανεξελέγη το 1865, το 1869, το 1872 και το 1874. Είχε διατελέσει γραμματέας της Βουλής και είχε τιμηθεί με τον Αργυρό Σταυρό του Σωτήρος.

Απεβίωσε το 1897. Ήταν παντρεμένος με την Νικολέττα Βαλλιάνου και είχε αποκτήσει παιδιά μεταξύ των οποίων και τον Αλέξανδρο Μαλασπίνα.
Τζον Γουίλκς Μπουθ

Ο Τζον Γουίλκς Μπουθ ("John Wilkes Booth", 10 Μαΐου 1838 – 26 Απριλίου 1865) ήταν Αμερικανός ηθοποιός ο οποίος, στις 14 Απριλίου του 1865, στη διάρκεια μιας παράστασης στο Θέατρο Φόρντ, στην Ουάσινγκτον, δολοφόνησε τον Πρόεδρο Αβραάμ Λίνκολν, πυροβολώντας τον στο πίσω μέρος της κεφαλής. Μετά τη δολοφονία, ο Μπούθ αρχικά κατάφερε να ξεφύγει και κατέφυγε σε μια φάρμα στα βόρεια της Βιρτζίνια, όπου τελικώς στις 26 Απριλίου στρατιώτες της Ένωσης τον εντόπισαν και τον σκότωσαν.

Ο Μπούθ ήταν υποστηρικτής της Συνομοσπονδίας και σφοδρός πολέμιος του Λίνκολν, ιδιαίτερα δε, διαφωνούσε με τη θέση του Προέδρου για την κατάργηση της δουλείας και την παραχώρηση δικαιώματος ψήφου σε πρώην δούλους.
Πατέρα κάτσε φρόνιμα

Το Πατέρα κάτσε φρόνιμα ελληνική κωμική ταινία του 1967, σε παραγωγή Καραγιάννης-Καρατζόπουλος και σε σκηνοθεσία Κώστα Καραγιάννη, με πρωταγωνιστές τους Λάμπρο Κωνσταντάρα, Αλέκο Τζανετάκο και τη Μίρκα Καλατζοπούλου.
PrivatBank

Δημόσια ανώνυμη εταιρεία «Εμπορική τράπεζα PrivatBank» (ουκρανικά: ПриватБанк) είναι η μεγαλύτερη τράπεζα στην Ουκρανία όσον αφορά τον αριθμό των πελατών, τα περιουσιακά στοιχεία, το χαρτοφυλάκιο πιστώσεων και τους καταβληθέντες φόρους στον κρατικό προϋπολογισμό. Το Μάρτη του 2014 κρίθηκε από το αμερικανικό περιοδικό "Global Finance" ως η καλύτερη τράπεζα της Ουκρανίας για το 2014 ενώ το Νοέμβριο του 2013(δημοσίευση 29/11/2013) κρίθηκε ξανά από το βρετανικό περιοδικό "The Banker" ως η "Τράπεζα της Χρονιάς"("Bank of the Year") της Ουκρανίας για το 2013, κρίση η οποία βασίστηκε στην αύξηση των κερδών αλλά και στις τεχνολογικές καινοτομίες που παρουσίασε το τρέχον έτος.

Η έδρα της Privatbank δεν είναι στο Κίεβο αλλά στο Ντνίπρο (Το Ντνίπρο της Κεντρικής Ουκρανίας θεωρείται από τις πλουσιότερες περιοχές της χώρας). Μετοχικό κεφάλαιο — 8,860 δις. γρίβνες (την 1 Ιανουαρίου 2011). Δικό κεφάλαιο — 11,880 δις. γρίβνες (την 1 Ιανουαρίου 2011). Επιπλέον, η Privatbank είναι η μόνη από τις μεγάλες ουκρανικές τράπεζες με 100% ουκρανικό κεφάλαιο.

Στο σύστημα της τράπεζας δουλεύουν περισσότερα από 30 χιλιάδες εργαζόμενους. Σύμφωνα με τη μελέτη της αγοράς τραπεζικών υπηρεσιών, η οποία διεξήχθη από την εταιρεία GfK Ukraine, τις υπηρεσίες της Privatbank χρησιμοποιεί κάθε τρίτος (33,2%) πελάτης των τραπεζών που ρωτήθηκε για την έρευνα, ενώ κάθε τέταρτος (24,9%) χρησιμοποιεί ένα ευρύ φάσμα υπηρεσιών και θεωρεί την Privatbank την κύρια τράπεζά του.

Σύμφωνα με τα στοιχεία από την 1η Φεβρουαρίου 2011 στην Privatbank εξυπηρετούνται 2,4 εκατομμύρια συνταξιούχοι της Ουκρανίας, 3,4 εκατομμύρια άτομα λαμβάνουν τους μισθούς στις κάρτες της Privatbank, 1 εκατομμύριο φοιτητές λαμβάνουν υποτροφίες μέσω της Privatbank. Η υποδομή της Privatbank στην Ουκρανία αποτελεί 6.975 ATM, 2.228 τερματικών αυτοεξυπηρέτησης, 35.486 POS-τερματικών, 3.202 υποκαταστημάτων και γραφείων σε πόλεις και περιφέρειες της χώρας. Κατά μέσο όρο, για μία ημέρα στην Privatbank για την παροχή υπηρεσιών απευθύνονται 1,5 εκατομμύρια άνθρωποι.

Το διεθνές τραπεζικό δίκτυο της Privatbank περιλαμβάνει τις εν λόγω τράπεζες εταίρους, όπως MoskomPrivatbank (Ρωσική Ομοσπονδία, η οποία πωλήθηκε στις 3/4/2014 στη ρωσική τράπεζα B&N Bank), AS Privatbank (Λετονία), AS Privatbank (Πορτογαλία) και TaoPrivatbank (Γεωργία). Επιπλέον, η Privatbank έχει υποκαταστήματα και γραφεία αντιπροσωπείας σε 12 χώρες, συμπεριλαμβανομένων της Ιταλίας, της Κύπρου, της Μεγάλης Βρετανίας και της Κίνας.
Πάνακτο

Το Πάνακτο ήταν σημαντικό αρχαίο Αθηναϊκό οχυρό στην περιοχή της δυτικής Πάρνηθας. Έλεγχε μία από τις κύριες ορεινές διαβάσεις από την Αττική προς τη Βοιωτία. Την περίοδο του Πελοποννησιακού πολέμου, στη φάση του Αρχιδάμειου πολέμου, καταλήφθηκε από τους Σπαρτιάτες και τους Βοιωτούς, αλλά επιστράφηκε στους Αθηναίους το 421 π.Χ. καθώς ήταν ένας από τους βασικούς όρους της ειρήνης του Νικία. 

Για τη θέση του υπήρξε διαμάχη μεταξύ των ιστορικών. Μία άποψη το συνδέει με το Γυφτόκαστρο που διασώζεται σε καλή κατάσταση στην περιοχή των Ελευθερών, αλλά η επικρατέστερη άποψη το τοποθετεί στην περιοχή του οροπεδίου των Δερβενοχωρίων ανάμεσα στα χωριά Πάνακτο και Πράσινο. 
Σε ανασκαφές που έγιναν στην περιοχή των Δερβενοχωρίων, κοντά στο χωριό Πράσινο, τη δεκαετία του 1980 βρέθηκε επιγραφή που ταυτίζει το αρχαίο φρούριο με τη θέση αυτή, δίνοντας λύση στη διαμάχη.
Α.Ο. Ορφέας Ξάνθης

Ο Α.Ο. Ορφέας Ξάνθης είναι αθλητικό σωματείο που εδρεύει στην πόλη της Ξάνθης στην Ελλάδα. Δραστηριοποιείται στο άθλημα του ποδοσφαίρου ενώ στο παρελθόν διέθετε ακόμη τμήματα στίβου και πετοσφαίρισης. Χρώματα του συλλόγου αποτελούν το κίτρινο και το μαύρο.

Ο σημερινός σύλλογος προήλθε από επανασύσταση του ομώνυμου ιστορικού συλλόγου. Από το 1999, ο σύλλογος αναφέρεται ως Ορφέας Puma Ξάνθης. Η ομάδα του συλλόγου αγωνιζόταν στις τοπικές κατηγορίες της ΕΠΣ Ξάνθης. Οι εντός έδρας αγώνες της ομάδας διεξάγονται στο Γήπεδο ΑΟΞ.
Βία Βένετο

thumb|right|300px|"Η Βία Βένετο στην πόλη της Ρώμης, Ιανουάριος 2009.
Η Βια Βιττόριο Βένετο (ιταλικά: "Via Vittorio Veneto"), γνωστή περισσότερο ως Βία Βένετο, αποτελεί μια από τις ακριβότερες, διασημότερες και πολυτελέστερες οδούς της πόλης της Ρώμης. 

Ξεκινά από την Πιάτσα Μπαρμπερίνι και οδηγεί, διαμέσου μιας ανηφόρας, στην Πόρτα Πιντσιάνα, στη συνοικία Λουντοβίζι, διαχωρίζοντάς την από τη συνοικία Κολόννα. Έλαβε το σημερινό της όνομα μετά τον Πρώτο Παγκόσμιο Πόλεμο, σε ανάμνηση της μάχης που διεξήχθη στην περιοχή του Βιττόριο Βένετο. 

Κατά την αυτοκρατορική περίοδο ήταν ένα προάστιο με πολυτελείς βίλες πλούσιων οικογενειών. Μετά τη λεηλασία της Ρώμης τον 5ο αιώνα ολόκληρη η περιοχή μετατράπηκε σε ακατοίκητη εξοχή. Κατά το 17ο αιώνα, μετά την οικοδόμηση του Παλάτσο Μπαρμπερίνι και της Βίλας Λουντοβίζι ανέκτησε την αίγλη της. Σήμερα διαθέτει δείγματα αρχιτεκτονικής του 18ου και 19ου αιώνα, καθώς και χαρακτηριστικά κτίσματα της τεχνοτροπίας Αρ Νουβώ. 

Έφτασε στο απόγειο της φήμης της κατά τη δεκαετία του 1960, οπότε οι διάσημοι κινηματογραφικοί αστέρες σύχναζαν στα πολυάριθμα ξενοδοχεία και καφέ της, με τους παπαράτσι να καιροφυλακτούν. Η εποχή αυτή απαθανατίστηκε στην ταινία "«La Dolce Vita»" του Ιταλού σκηνοθέτη Φεντερίκο Φελίνι.
Σπευσίνιοι

Οι Σπευσίνιοι ήταν αστυνομικό σώμα στην αρχαία Αθήνα. Πήραν το όνομά τους από τον Σπευσίνα, που ήταν ο ιδρυτής και οργανωτής τους.

Τους χρησιμοποιούσε η Αθηναϊκή Δημοκρατία για την επιβολή της τάξης και της ασφάλειας. Οι Σπευσίνιοι αποτελούσαν ολόκληρο τάγμα εκ χιλίων ανδρών. Ήταν οπλισμένοι με μαστίγια και τόξα καλούμενοι εξ αυτού και "τοξότες".

Οι Σπευσίνιοι ήταν δούλοι από διάφορα έθνη, κυρίως Σκύθες.
Nintendo GameCube

thumb|right|300px|Nintendo GameCube
Το Nintendo GameCube είναι η κονσόλα έκτης γενιάς της Nintendo και κυκλοφόρησε μετά το Nintendo 64 και πριν το Wii, στην Ιαπωνία τον Σεπτέμβρη του 2001 ενώ στην Ευρώπη το Μάιο του 2002. Είναι η πρώτη παιχνιδομηχανή της Nintendo που δεν χρησιμοποιεί σαν αποθηκευτικό μέσο για τα παιχνίδια της κασέτες, αλλά mini-DVD το οποίο πάλι ερχόταν σε αντίθεση με τους κύριους ανταγωνιστές της στην αγορά βιντεοπαιχνιδιών Sony και Microsoft που χρησιμοποιούσαν DVD. Το Gamecube πούλησε παγκοσμίως περί τα 21.740.000 κομμάτια. Ο επεξεργαστής του GameCube τρέχει στα 486 MHz. Δημοφιλή παιχνίδια περιλαμβάνουν τα Metroid Prime, Metroid Prime 2: Echoes, Super Smash Bros Melee, Mario Kart: Double Dash‼, Super Mario Sunshine, The Legend of Zelda: The Wind Waker, The Legend of Zelda: Four Swords Adventures και άλλα.

Επιπλέον, το GameCube εισήγαγε μια ποικιλία από επιλογές συνδεσιμότητας για κονσόλες Nintendo, και είναι η πρώτη κονσόλα της Nintendo έξω από την Ιαπωνία που υποστήριξε το online play επισήμως, μέσω του Nintendo GameCube Broadband Adapter και Modem Adapter (το οποίο πωλείται ξεχωριστά). Ωστόσο, η online υπηρεσία της είχε μόνο τέσσερα παιχνίδια που υποστηρίζονταν και δεν είχε προωθηθεί σε μεγάλο βαθμό. Συγκριτικά, το Xbox Live, το PS2 Online και το SegaNet / Dreamarena ήταν πιο ενεργά στον online διαγωνισμό. Το GameCube διαθέτει επίσης τη δυνατότητα να συνδεθεί με το Game Boy Advance για να υπάρξει πρόσβαση σε αποκλειστικές δυνατότητες ορισμένων παιχνιδιών ή να χρησιμοποιηθεί το φορητό σύστημα ως χειριστήριο για τον παίκτη του GameCube.
Σούπερ Λιγκ Τουρκίας 2010-11

Η Ποδοσφαιρική περίοδος Σούπερ Λιγκ Τουρκίας 2010-11 άρχισε στις 14 Αυγούστου του 2010 και θα λήξει στις 22 Μαΐου του 2011. Αυτή η σεζόν είναι η 53η κατά σειρά σεζόν από την χρονιά που ιδρύθηκε.
Γουόρεν Κρίστοφερ

Ο Γουόρεν Κρίστοφερ ("Warren Minor Christopher", 27 Οκτωβρίου 1925 - 18 Μαρτίου 2011) ήταν Αμερικανός πολιτικός και νομικός.

Γεννήθηκε σε μια μικρή κωμόπολη στη Βόρεια Ντακότα και ο πατέρας του ήταν ιδιοκτήτης τράπεζας. Σπούδασε νομικά και ιδιώτευσε ως δικηγόρος συνεργαζόμενος με σημαντικά δικηγορικά γραφεία. Την περίοδο 1967 - 1969 διετέλεσε υφυπουργός δικαιοσύνης στην κυβέρνηση Τζόνσον ενώ την περίοδο 1977 - 1981 διετέλεσε υφυπουργός εξωτερικών στην κυβέρνηση Τζίμι Κάρτερ. Το 1981 διαπραγματεύθηκε και πέτυχε την απελευθέρωση των αμερικανών ομήρων στο Ιράν. Το 1993 διορίστηκε υπουργός εξωτερικών στην κυβέρνηση Μπιλ Κλίντον, θέση στην οποία παρέμεινε μέχρι τον Ιανουάριο του 1997. Επί θητείας του διαδραμάτισε σημαντικό ρόλο στο Μεσανατολικό και στην επίτευξη ειρηνευτικής λύσης στην Γιουγκοσλαβία έχοντας μάλιστα υπογράψει τη συμφωνία του Ντέιτον.

Είχε τιμηθεί πλείστες φορές και θεωρείτο ως ένας από τους πιο καλοντυμένους άντρες της εποχής του. Κατοικούσε στην Καλιφόρνια.

Απεβίωσε στις 18 Μαρτίου 2011 από επιπλοκές που του δημιούργησε ο καρκίνος από τον οποίο έπασχε. Ήταν παντρεμένος και είχε αποκτήσει τέσσερα παιδιά.
Χέρμαν βαν Ρομπέι

Ο Χέρμαν βαν Ρομπέι ("Herman Achille Van Rompuy", ορθή προφορά: Χέρμαν φαν Ρομπέι, 31 Οκτωβρίου 1947) είναι πολιτικός από το Βέλγιο, πρωθυπουργός από το Δεκέμβριο του 2008 ως τον Νοέμβριο του 2009 και ο πρώτος πρόεδρος του Ευρωπαϊκού Συμβουλίου, από το Νοέμβριο του 2009. Διαδέχθηκε στην πρωθυπουργία του Βελγίου τον Υβ Λετέρμ. Ανήκει στο Χριστιανοδημοκρατικό και Φλαμανδικό Κόμμα (CD&V, προηγούμενη ονομασία Christelijke Volkspartij ή CVP). Ο νεότερος αδελφός του, Έρικ, ήταν υπουργός στην κυβέρνηση της περιόδου του 1995-1999 στη Φλάνδρα.
Αγγελική Κοντοσταύλου

Η Αγγελική Κοντοσταύλου (1865-1947) ήταν Κυρία Επί των Τιμών της Βασίλισσας Σοφίας.
Γοθονιήλ

Ο Γοθονιήλ, ή Οθονιήλ, είναι πρόσωπο της Βίβλου και συγκεκριμένα της Παλαιάς Διαθήκης. Ήταν ο πρώτος Κριτής του Ισραήλ.

Ο Γοθονιήλ ήταν γιος του Κενέζ της φυλής του Ιούδα. Αφού απελευθέρωσε τους Ισραηλίτες από τον Βασιλέα της Μεσοποταμίας Χουσασαρθαίμ ανέλαβε τη διακυβέρνηση του Ισραήλ επί 40 χρόνια σε πλήρη ειρήνη. Σύζυγος του Γοθονιήλ ήταν η εξαδέλφη του Αχσά, κόρη του θείου του Χάλεβ, την οποία έλαβε ως βραβείο μετά τη κατάληψη της πόλης Δαβήρ που λεγόταν προηγουμένως Κιριάθ-σέφερ (= "πόλη των γραμμάτων").
Ένα όμορφο κορίτσι σαν εμένα

Ένα όμορφο κορίτσι σαν εμένα (Γαλλικά: Une belle fille comme moi) είναι μια γαλλική ταινία του 1972 σε σκηνοθεσία Φρανσουά Τρυφό με πρωταγωνίστρια την Μπερναντέτ Λαφόν. Το σενάριο της ταινίας βασίζεται στο μυθιστόρημα του 1967 "Such a Gorgeous Kid Like Me" του Χένρι Φόρελ. Η ταινία είχε συνολικά 684 539 εισιτήρια στη Γαλλία.
Αντρέ Μωρουά

Ο Αντρέ Μωρουά ("André Maurois"), ψευδώνυμο του Εμίλ Σαλομόν Βίλελμ Ερζόγκ ("Émile Salomon Wilhelm Herzog", 26 Ιουλίου 1885 - 9 Οκτωβρίου 1967) ήταν Γάλλος λογοτέχνης και ακαδημαϊκός που διακρίθηκε ως δοκιμιογράφος, ιστοριογράφος και μυθιστοριογράφος αλλά έγινε, κυρίως, γνωστός για τις μυθιστορηματικές βιογραφίες του, από τις οποίες καλύτερη θεωρείται εκείνη που αφορά τον Μαρσέλ Προυστ ("Σε αναζήτηση του Μαρσέλ Προυστ")).
Αγία Γαβδελία

Η Αγία Γαβδελία, ή Γουδελία είναι οσιομάρτυς της Ορθόδοξης Εκκλησίας.

Η Γαβδελία ήταν περσικής καταγωγής και φέρεται να είχε κατηχήσει πολλούς ομοεθνείς της. Όταν συνελήφθη, αρνήθηκε να συμμετάσχει σε ειδωλολατρικές θυσίες. Αυτό είχε ως συνέπεια να θανατωθεί δι' αποκεφαλισμού μετά από βασανισμούς.

Η Εκκλησία τιμά τη μνήμη της στις 29 Οκτωβρίου.
Βία ντέι Κορονάρι

thumb|200px|"Το μνημείο «Ιμμάτζινε ντι Πόντε» στη Βία ντέι Κορονάρι (1523)."
Η Βία ντέι Κορονάρι (ιταλικά: "Via dei Coronari") είναι μια διάσημη οδός της Ρώμης, μήκους περίπου 500 μέτρων, που ξεκινά από το Βίκολο ντελ Κουράτο και καταλήγει στο Σαντ' Αγκοστίνο στη συνοικία Πόντε, σε μικρή απόσταση από την Πιάτσα Ναβόνα. 

Κατασκευάστηκε όταν ο Πάπας Σίξτος Δ΄ διέταξε την ανακατασκευή της ευρύτερης περιοχής που ένωνε το κέντρο της πόλης με τη Γέφυρα Σαντ' Άντζελο, ώστε να δημιουργηθεί δρόμος που να οδηγεί απευθείας στην Πόλη του Βατικανού. 

Κατά τον ύστερο Μεσαίωνα οι προσκυνητές που κατευθύνονταν στον Άγιο Πέτρο διένυαν αυτό το δρόμο ώστε να διασχίσουν τον ποταμό Τίβερη από τη Γέφυρα Σαντ' Άντζελο. Εξαιτίας του πλήθους αυτού, άνοιξαν στην περιοχή πολυάριθμα μαγαζιά που πουλούσαν θρησκευτικά αντικείμενα, κυρίως προσευχητάρια και ροζάρια (θρησκευτικά κομπολόγια που χρησιμοποιούνται από τους Καθολικούς κατά την προσευχή). Καθώς τα αντικείμενα αυτά αποκαλούνται στα ιταλικά "corone del rosario", ο δρόμος μετονομάστηκε από Βία Ρέκτα, που ήταν το παλαιό του όνομα, σε Βία ντέι Κορονάρι.

Το Άγιο Έτος 1450, περίπου 200 προσκυνητές έχασαν τη ζωή τους καθώς είτε ποδοπατήθηκαν είτε έπεσαν στον Τίβερη από το συνωστισμό. Μετά από αυτήν την τραγωδία, ο Πάπας Νικόλαος Ε΄ κατεδάφισε την αψίδα στην είσοδο της Γέφυρας Σαντ' Άντζελο.

Από τις αρχές του 16ου αιώνα η οδός και η γύρω περιοχή κατοικήθηκε από διάσημες εταίρες της εποχής, ανάμεσα στις οποίες συναντούμε την Ιμπέρια και τη Φιαμμέττα, ερωμένη του Καίσαρα Βοργία. 

Την ίδια περίοδο ο δρόμος παραδοσιακά χωριζόταν σε δύο τμήματα: το πρώτο ονομαζόταν "Σκορτικλάρια", από τους πολυάριθμους πωλητές δερμάτινων ειδών που έδρευαν εκεί, ενώ το δεύτερο "Ιμμάτζινε ντι Πόντε", από το θρησκευτικό ανάθημα που κατασκεύασε εκεί το 1523 ο Αντόνιο ντα Σάνγκαλλο ο νεότερος (1484–1546) στον τοίχο της κατοικίας του καρδιναλίου Σέρρα ντι Μονσερράτο. Η εικόνα που απεικονίζει μια "Στέψη της Παρθένου" - σήμερα αχνοφαίνεται αλλά βρίσκεται ακόμη εκεί - έγινε παραγγελία από τον ντα Σάνγκαλλο στον Περίνο ντελ Βάγκα (1501-1547). 

Σήμερα τα μαγαζιά θρησκευτικών αντικειμένων έχουν πλέον αντικατασταθεί από καταστήματα με αντίκες, ενώ ο ίδιος ο δρόμος είναι από τους πολυτελέστερους της πόλης με πολλά αυθεντικά κτίρια του 15ου και 16ου αιώνα.
Βασιλάκιος

Ο Νικηφόρος Βασιλάκιος ήταν στρατηγός του Βυζαντίου. Εξεγέρθηκε εναντίον του Αυτοκράτορα. Όρμησε από την Επίδαμνο και κατέλαβε όλη την Ιλλυρία. Μάζεψε αξιόλογο στρατό από Βούλγαρους, Φράγκους, Ρωμαίους και Αρβανίτες. Κατέβηκε μέχρι την Θεσσαλία προκαλώντας στον δρόμο του παντού καταστροφή. Μετά από την Θεσσαλία στρατοπέδευσε στον Αξιό ποταμό. Εκεί έγινε συμπλοκή με τον Αλέξιο, ο ποίος τον νίκησε και τον έπιασε αιχμάλωτο. Ο Βασιλάκιος οδηγήθηκε σε κάποιο χωριό ονόματι Χλεμπίνα, όπου και τυφλώθηκε κατά την εισήγηση του Βορίλου.
Πούβλιος Λέντουλος

Πούβλιος Λέντουλος είναι το όνομα που χρησιμοποιήθηκε στην υπογραφή μιας πλαστής επιστολής, στην οποία ο υπογράφων ως κυβερνήτης της Ιερουσαλήμ (φερόμενος ως προκάτοχος του Ποντίου Πιλάτου στη διοίκηση της ρωμαϊκής επαρχίας της Ιουδαίας) ενημερώνει τη ρωμαϊκή Σύγκλητο (ή τον ίδιο τον Αυτοκράτορα) για την περίπτωση του Ιησού Χριστού.
Μοχάμεντ Ναμπούς

Ο Μοχάμεντ Ναμπούς ( "محمد النبوس" - "Mohammed "Mo" Nabbous") ήταν Λίβυος μπλόγκερ και δημοσιογράφος. Γεννήθηκε στη Βεγγάζη το 1983, αποφοίτησε από το Garyounis University και σπούδασε στην Οξφόρδη. Δολοφονήθηκε στις 19 Μαρτίου του 2011 στη Βεγγάζη. Ήταν παντρεμένος και η γυναίκα του είναι έγκυος στο πρώτο τους παιδί.

Μετά το ξέσπασμα της εξέγερσης στην Λιβύη ο Ναμπούς ίδρυσε, στην περιοχή που ελέγχεται από το "Εθνικό Μεταβατικό Συμβούλιο" ("National Transitional Council"), την Libya Alhurra TV και μέσω του Livestream.com (χρησιμοποιώντας μια παράνομη δορυφορική σύνδεση και παρακάμπτοντας το μπλοκαρισμα του ίντερνετ από το καθεστώς) κατόρθωσε να μεταδίδει εικόνες, από τη Βεγγάζη, στον υπόλοιπο κόσμο. Το Libya Alhurra TV από τη δημιουργία του στις 17 Φεβρουαρίου του 2011, ενημέρωνε για την κατάσταση στην πόλη, καθόλο το 24ωρο. 

Ο Ναμπούς δολοφονήθηκε με μια σφαίρα στο κεφάλι, στις 19 Μαρτίου του 2011, ενώ βρισκόταν στην καρότσα ενός φορτηγού, στη Βεγγάζη, και μέσω ενός κινητού τηλεφώνου κατέγραφε την επίθεση των δυνάμεων του Καντάφι κατά των αντικαθεστωτικών στην πόλη, αποδεικνύοντας ότι οι ισχυρισμοί του καθεστώτος περί κατάπαυσης του πυρός ήταν αναληθείς. Πιστεύεται ότι πυροβολήθηκε από ελεύθερο σκοπευτή, πιστό στο καθεστώς Καντάφι.
Η είδηση της δολοφονίας του Ναμπούς προκάλεσε τις έντονες αντιδράσεις διαφόρων δημοσιογράφων και οργανώσεων. Ο δημοσιογράφος του Spiegel, Clemens Höges χαρακτήρισε τον Μωχάμεντ Ναμπούς ως τον πιο σημαντικό ίσως άνθρωπο της επανάστασης.
Φθειράπτερα

Τα Φθειράπτερα είναι μία υπό συζήτηση τάξη εντόμων . Στη μία οι διάφοροι τύποι στοματικών μορίων , που συναντούμε στα είδη της τάξης, προκαλούν αμφιβολίες, πως όλα τα είδη φτειραπτέρων έχουν κοινούς προγόνους. Άλλοι ειδικοί υποστηρίζουν πως ή στενή συγγένεια με την τάξη Ψωκόπτερα δικαιολογεί την ένωση των δυο τάξεων σε μια μόνο τάξη. 
Η σχετική ομοιομορφία των ειδών εξηγείται λόγω ίδιου τρόπου ζωής, ως εκτοπαράσιτα.

Το όνομα φθειράπτερα προέρχεται από φθειρ = ψείρα και άπτερα = χωρίς πτέρυγες. Παγκοσμίως αναφέρονται περίπου 5.000 είδη σε 24 οικογένειες και τέσσερις υποτάξεις, αναμένεται όμως πως θα βρεθούν πολλά περισσότερα.
Mazda RX-01

Το Mazda RX-01 ήταν ένα πρωτότυπο αυτοκίνητο που κατασκευάστηκε από την ιαπωνική αυτοκινητοβιομηχανία Mazda Motor Corporation και παρουσιάστηκε στο Σαλόνι Αυτοκινήτου του Τόκιο το 1995 (το Σαλόνι αυτό έλαβε χώρα από τις 27 Οκτωβρίου έως τις 8 Νοεμβρίου 1995).
Νένα Νικολαΐδου

Η Νένα Νικολαΐδου γεννήθηκε στις 14 Ιουλίου 1979 στην Καστοριά.
Εταιρειάρχης

Ο Εταιρειάρχης, ή Μέγας Εταιρειάρχης ήταν αξίωμα στο Βυζάντιο. Ήταν αρχηγός του τμήματος της βασιλικής φρουράς, της καλούμενης "εταιρείας". Μέγας εταιρειάρχης υπήρξε ο Ρωμανός Α΄Λεκαπηνός.
Σάββας Παντελίδης

Ο Σάββας Παντελίδης (Αθήνα, 7 Απριλίου 1965) είναι Έλληνας πρώην ποδοσφαιριστής που αγωνιζόταν ως αμυντικός και νυν προπονητής ποδοσφαίρου.
Μαρτίνο

Το Μαρτίνο είναι οικισμός στην Περιφερειακή Ενότητα Φθιώτιδας και ανήκει στον Δήμο Λοκρών της τέως Επαρχίας Λοκρίδας. Το Μαρτίνο βρίσκεται 120 χλμ. βόρεια από την Αθήνα και σε υψόμετρο 300μ.

Το σχετικά υψηλό του υψόμετρο χαρακτηρίζει την περιοχή από ημιορεινή έως ορεινή και το πολύ καλό ποιοτικά κλίμα δίνει τη δυνατότητα παραγωγής παραδοσιακών προϊόντων όπως το μέλι και το κρασί.

Γειτονικοί οικισμοί είναι η Μαλεσίνα και η Λάρυμνα.
Πρωτονοτάριος

Ο Πρωτονοτάριος ήταν πολιτικό αξίωμα του Βυζαντίου. Ήταν ο πολιτικός άρχοντας του θέματος. Λεγόταν επίσης "κριτής" και "δικαστής". Συνήθως δύο θέματα είχαν έναν κριτή (π.χ. κριτής Πελοποννήσου και Ελλάδος, κριτής Θράκης και Μακεδονίας). Ο κριτής ή πρωτονοτάριος υπάγονταν στον στρατηγό κατά την εκπλήρωση των καθηκόντων του. Πολλές φορές λάμβανε διαταγές από τον βασιλιά και τις εκπλήρωνε αμέσως. Εξαρτάτο επίσης από τον χαρτουλάριο του Σακέλλου, δηλαδή από τον γενικό ταμία του κράτους.